[[#Damedouble|Damedoubletitlen]] blev vundet af [[Sharon Fichman]] og [[Giuliana Olmos]], der også havde indledt deres samarbejde som makkere i starten af [[2021]], og som vandt den største titel i deres karrierer indtil da. I finalen sejrede det [[Canada|canadisk]]-[[Mexico|mexicanske]] par med 4-6, 7-6, [10-5] over [[Kristina Mladenovic]] og [[Markéta Vondroušová]] efter at have afværget to matchbolde ved stillingen 4-5 i andet sæt. Turneringssejren blev betegnet som lidt af et eventyr for [[Sharon Fichman|Fichman]] og [[Giuliana Olmos|Olmos]], som egentlig slet ikke var kvalificeret til turneringen men alligevel kom med som reserver for [[Ashleigh Barty]] og [[Jennifer Brady]], der måtte trække sig fra turneringen på grund af [[Ashleigh Barty|Bartys]] tilskadekomst i sin [[single (sport)|singlekamp]]. På vej til finalen besejrede [[Sharon Fichman|Fichman]] og [[Giuliana Olmos|Olmos]] bl.a. førsteseedede [[Hsieh Su-Wei]] og [[Elise Mertens]] i ottendedelsfinalen og fjerdeseedede [[Shuko Aoyama]] og [[Ena Shibahara]] i semifinalen. [[Sharon Fichman]] vandt sin fjerde doubletitel på [[WTA Tour]], og hun blev den første [[Canada|canadiske]] vinder af [[Internazionali d'Italia#Damedouble|damedoubletitlen i Rom]] siden [[Helen Kelesi]] i [[1990]]. Sejren var [[Giuliana Olmos]]' tredje [[WTA Tour|WTA-turneringssejr]] i [[double (sport)|double]], og hun vandt titlen som den første [[Mexico|mexicaner]] siden [[Yola Ramírez]] i [[1960]]. [[Markéta Vondroušová]] var sin første [[WTA Tour|WTA-finale]] i [[double (sport)|double]], mens [[Kristina Mladenovic]] var i en doublefinale på [[WTA Tour]] for 39. gang, og på trods af finalenederlaget overtog [[Kristina Mladenovic|Mladenovic]] efter turneringen førstepladsen på [[WTA's verdensrangliste]] i [[double (sport)|double]] fra [[Elise Mertens]].<ref>[https://www.wtatennis.com/news/2145608/fichman-olmos-save-2-match-points-claim-rome-doubles-title WTA - ''Fichman, Olmos save 2 match points, claim Rome doubles title'' (16. maj 2021)] {{en sprog}}</ref>
Sport